ОТЧЕТ ЗА КОНТРОЛНАТА ДЕЙНОСТ НА РИОСВ – Монтана
за периода 01.12 ÷ 31.12.2015 г.

През периода 01.12.2015 г. ÷ 31.12.2015 г. експертите на РИОСВ – Монтана са извършили 59 проверки на 59 обекта. Постъпилите суми от наложени санкции са 4 434,50 лв.
Най-важните акценти в извършената месечна контролна дейност на РИОСВ – Монтана: 
През отчетния период са извършени четири комплексни проверки в изпълнение на годишния план за контролната дейност на РИОСВ – Монтана с цел установяване съответствието на осъществяваната дейност с нормативните изисквания по опазване на околната среда на следните обекти: „Производство на метални изделия – Площадка № 1 с местоположение гр. Монтана, ул. „21 век“ № 20, с оператор „БКК 95“ ООД, гр. Монтана;  „Производство на метални изделия – Площадка № 2 с местоположение гр. Монтана, ул. „Иван Давидков“ № 2, с оператор „БКК 95“ ООД, гр. Монтана;  „Производствена база“, с оператор „Монтана хидрауликс“ ООД, гр. Монтана, производство на хидравлични възли и детайли;  завод „Миджур“ с. Г. Лом, общ. Чупрене – производство на взривни вещества за граждански цели, с оператор „Видекс“ АД, гр. София. Докладите от комплексните проверки са публикувани на интернет страницата на инспекцията.
През месец декември е извършена проверка по изпълнение на условия в издаденото комплексно разрешително на „Монбат“ АД, гр. София – Производствена база в гр. Монтана. При проверката по съответните условия на компоненти и фактори на околната среда е констатирано, че условията се изпълняват.


Компонент „Води” 
През отчетния период са извършени проверки по изпълнение на условията, разписани в разрешителни за заустване на отпадъчни води в повърхностен воден обект, издадени по реда на Закона за водите на:
· Поправителен дом гр. Бойчиновци - ползване на повърхностен воден обект - сухо дере, старо корито на р. Ботуня за заустване на отпадъчни води от канализационната система на дома. Представени са копия от платежни документи за дължимите такси за 2014 г. и протокол от проведен собствен мониторинг на отпадъчните води през 2014 г., а за 2015 г. фактура от пробонабиране и предстоящ анализ от „Евротест контрол“ ЕАД, гр. София, като при получаване на протоколите същите ще се представят в РИОСВ – Монтана;
· „Елина“ ЕООД, гр. Монтана (обект тепавица) - ползване на повърхностен воден обект - дере Чернила за заустване на отпадъчни води от дейността на тепавицата. Представени са копия от платежни документи за дължимите такси за 2014 г. и протокол от проведен собствен мониторинг на отпадъчните води през 2015 г. При проверката нарушения не са констатирани. 
Във връзка с подаден сигнал за изтичане на отпадъчни води от маслодобивна фабрика в с. Д-р Йосифово на „Фаустина груп“ ЕООД, гр. София извън площадката й е извършена проверка на фабриката и района около нея. При проверката е констатирано наличие на тръба, отвеждаща охлаждащи води от парова централа и дъждовни води от площадката в канавката на селскостопански път, като в момента на проверката не е констатирано изпускане на вода в канавката на пътя и оттам в посока язовир „Селска река“, намиращ се на достътъчно отстояние от маслодобивната фабрика.

Компонент „Въздух”   	
През месец декември са извършени проверки по прилагане разпоредбите на Закона за чистотата на атмосферния въздух и подзаконовите нормативни документи в обектите на:
            „Димпекс“ ЕООД, гр. Враца (производство на обувки и домашни чехли в гр. Монтана) -  констатирано е, че за използваните лепила и разтворители при производствената дейност през 2014 г., съдържащи летливи органични съединения, коректно са докладвани вида и количествата в РИОСВ – Монтана. Няма промяна през 2015 г. на вида използвани лепила и разтворители.  Инсталацията, използваща тези материали е регистрирана в регистър по чл. 30л от  ЗЧАВ. За отопление на обекта се използва котел на твърдо гориво – дървени пелети, с мощност значително под 0,5 МW и не подлежи на задължителен емисионен контрол;
           „Триада инженеринг“ ООД, гр. Монтана (производство на метални конструкции гр. Монтана) –  констатирано е, че за използваните бои и разтворители (българско производство) при производствената дейност през 2014 г., съдържащи ЛОС, коректно са докладвани в РИОСВ – Монтана по вид и количество. Ползваните количества бои и разтворители са под ПСКР за категорията дейност и в тази връзка не изготвя ПУР. На обекта няма организирани и/или неорганизирани източници на емисии. Не се използват хладилни и климатични инсталации; 
          „Кариана“ ЕООД, гр. София (колбасарски цех в с. Ерден, общ. Бойчиновци) – констатирано е, че за 6 броя хладилни камери (от общо 14 такива), попадащи в обхвата на задължителен контрол по наредбата за ФПГ, на обекта се водят досиета с актуални записи за количеството на хладоагента в тях и проверките. Обслужването на хладилните камери се извършва от сертифицирана фирма от ББКМ гр. София. Представен е отчет за 2014 г. Отоплението на обекта се осъществява с локални газови котлета, неподлежащи на задължителен емисионен контрол;
          „Глобал клима“ ЕООД, гр. Монтана (сервиз за поддръжка, ремонт и обслужване на хладилни и климатични инсталации) -  констатирано е, че управителят на дружеството има издаден сертификат за дейността от ББКМ гр. София. Изпълнени са задълженията за докладване на количествата хладоагенти, използвани през 2014 г.;  
          „Спринт трейд“ ЕООД, гр. Монтана ( магазин за продажба на промишлени стоки) – констатирано е, че в магазина се продават бои, лакове и авторепаратурни продукти, попадащи в обхвата за контрол на Наредбата за ограничаване на ЛОС. Наличните продукти са българско производство и са етикирани съгласно изискванията и отговарят на допустимото съдържание на ЛОС;
           „Т Маркет  S 327“ в гр. Монтана (хипермаркет) стопанисван от „Максима България ЕООД, гр. София - в обекта се използват 3 броя климатични системи, попадащи в обхвата за контрол по наредбата за установяване на мерки по прилагане на Регламент ЕО 842/2006 г. относно ФПГ. Представени са досиета на системите с актуализирани записи за проверка на херметичността. Проверките и обслужването се извършват от лицензирани фирми с актуални действащи сертификати за правоспособност за работа с ФПГ/флуорирани парникови газове/;  
            „ПИБ“ АД, гр. София ( клон на банката в гр. Монтана) - в обекта се използват 2 броя климатични системи, попадащи в обхвата за контрол по наредбата за установяване на мерки по прилагане на Регламент ЕО 1005/2009 г. за веществата, който разрушават озоновия слой. За вида на климатичните инсталации и количествата използвания фреон е подаден годишен отчет за 2014 г. Представени са досиета на системите с актуализирани записи за проверка на херметичността. Проверките и обслужването се извършват от лицензирани фирми с актуални действащи сертификати за правоспособност за работа с озоноразрушаващи вещества; 
            „ЕТ „Монт Транс – Николай Цветанов“, гр. Монтана (бензиностанция) - в обекта е изградена система за улавяне на бензинови пари, в съответствие с изискванията по наредбата за ограничаване на емисиите на ЛОС при съхранение, товарене и разтоварване на бензини, при зареждане от подвижни автоцистерни. Колонката на обекта е с 4 пистолета и е с изградена система за етап II на УБП. Същата функционира, но не е проверена за ефективност на УБП. Управителя е запознат със сроковете за проверка на системата;
           „ВИП - Петрол“ ЕООД, гр. Монтана (бензиностанция) - в обекта е изградена система за улавяне на бензинови пари, в съответствие с изискванията по наредбата за ограничаване на емисиите на ЛОС при съхранение, товарене и разтоварване на бензини, при зареждане от подвижни автоцистерни. Колонката на обекта не е оборудвана със система за етап II на УБП;
             „Вес инвест 777“ ЕООД, гр. Монтана (бензиностанция) - в обекта е изградена система за улавяне на бензинови пари, в съответствие с изискванията по наредбата за ограничаване на емисиите на ЛОС при съхранение, товарене и разтоварване на бензини, при зареждане от подвижни автоцистерни. Колонките на обекта  са с 10 пистолета и  е изградена система за етап II на УБП. Същата функционира, но не е проверена за ефективност на УБП;
           Извършена е проверка и измерване нивата на шум на обект към „БКК – 95“ ООД, гр. Монтана – производство на метални изделия. Обектът се класифицира като разположен в производствено складови територии и зони. Източници на шум се явява производственото оборудване – стругове, преси и др., както и вентилаторите на аспирационните уредби. Измерването е извършено от акредитирана РЛ – Монтана към ИАОС в 11 броя точки по контур в границите на производствената площадка, при натоварване на мощностите 90% ;
 	Извършена е проверка  и измерване нивата на шум на обект към „ЗАИ“ АД, гр. Берковица – производство на абразивни инструменти и флекс дискове. Обектът се класифицира като разположен в производствено складови територии и зони. Източници на шум се явява производственото оборудване – компресори, вентилатори и др. Измерването е извършено от акредитирана РЛ – Монтана към ИАОС в 12 броя точки по контур в границите на производствената площадка, при натоварване на мощностите 100%;
            През отчетния период е извършена проверка на складово помещение за съхранение на зърно в с. Смирненски, общ. Брусарци, ул. „Асен Симов“ № 23, стопанисвано от земеделски производител, по сигнал за непрекъснато запрашаване на въздуха от сушилня за зърно, разположена в складовото помещение. Проверката е извършена съвместно с кмета на с. Смирненски и в присъствие на представител на сигналоподателя. В момента на проверката мобилната сушилня не работи. Същата се използва само при необходимост за изсушаване на влажно зърно и се подгрява на ток и пропан бутан. При проверката не се констатира натрупване на прах по покривите на съседните сгради, прилежащите терени и имоти. Разположението на склада за зърно и отстоянието от съседни сгради и имоти е от компетентността на общ. Брусарци. В посочения имот в сигнала не се извършва производствена дейност и няма неподвижни източници, формиращи организирани емисии на вредни вещества в атмосферния въздух. Сигналът е неоснователен. 
            

„Управление на отпадъците и опазване на почвите”
През отчетния период са извършени проверки на:
Площадка за събиране на неопасни отпадъци от хартия и пластмаса на „Булхарт – Монтана“ ЕООД, гр. Монтана - при проверката на място и по документи е констатирано, че дейността на дружеството се състои в третиране – събиране, съхранение и балиране на неопасни отпадъци от  хартия, за което е издаден регистрационен документ. Отпадъците се приемат на обособени и обозначени места. Води се необходимата отчетност и отпадъците се предават на лицензирани фирми. Приемането на отпадъците се извършва единствено от физически лица. Поставените условия в издадения регистрационен документ се изпълняват;
„Балкан“ АД, гр. Монтана – производство на метални изделия. При проверката на място и по документи е констатирано, че дейността на дружеството се състои в производство на метални изделия, търговско обзавеждане и складови съоръжения, мрежести и плътни палети, тръбни и телени конструкции, като готовата продукция се реализира на външния пазар. При извършена проверка от 2014 г. дадените предписания,  съгласно Закона за предотвратяване на екологични щети са изпълнени в срок. На територията на производствената площадка се извършва само предварително съхраняване на отпадъци на мястото на образуването им. За дейността не е необходимо дружеството да притежава решение за дейности с отпадъци или регистрационен документ по ЗУО. Води се необходимата отчетност и отпадъците се предават на фирми, притежаващи документи ЗУО;
 „Крос“ ООД, гр. Монтана (сглобяване на велосипеди) - при проверката на място и по документи е констатирано, че на територията на производствената площадка се извършва само предварително съхраняване на отпадъци на мястото на образуването им. За дейността дружеството не е необходимо да притежава решение за дейности с отпадъци или регистрационен документ по ЗУО. Води се необходимата отчетност и отпадъците се предават на лицензирани фирми. Като вносител на опаковани продукти дружеството участва в колективна система с договор с „Екопак България“ АД, гр. София;
Площадка в гр. Монтана за събиране на неопасни отпадъци към „Давидов Пласт 93“ ЕООД, гр. Бургас - При проверката на място и по документи се констатира, дейността на дружеството се състои в третиране – събиране, съхранение и балиране на неопасни отпадъци от пластмаса, за което е издаден регистрационен документ. Отпадъците се приемат на обособени и обозначени места. Води се необходимата отчетност и отпадъците се предават на лицензирани фирми. Приемането на отпадъците се извършва единствено от юридически лица. Поставените условия в издадения регистрационен документ се изпълняват;
Площадка в гр. Монтана за третиране на неопасни отпадъци към „Поликомерс“ ЕООД, гр. Нови Искър – при проверката по прилагане изискванията на ЗУО е констатирано, че дейността на дружеството се състои в третиране – събиране, съхранение и балиране на неопасни отпадъци от пластмаса, картон и хартия, за което е издаден регистрационен документ. Отпадъците се приемат на обособени и обозначени места. Води се необходимата отчетност и отпадъците се предават на лицензирани фирми. Площадката на дружеството отговаря на изискванията. Поставените условия в издадения регистрационен документ се изпълняват;
Автосервиз, автомивка и магазин за авточасти на СД „Дина 13 – Петков и Сие“, гр. Монтана, съгласно изискванията на ЗУО. При проверка на обекта се констатира, че  СД „Дина 13 – Петков и Сие“ извършва само търговска дейност с нови авточасти  и нови акумулаторни батерии. Събраните НУБА се съхраняват на дървени палети. От дейността не се образуват отпадъци; 
 „Флестера“ ООД, гр. Монтана (производство на хляб и хлебни изделия) - съгласно изискванията на ЗУО и наредбата за опаковки. Дружеството изпълнява задълженията си като заплаща на ПУДООС дължимите продуктови такси за опаковките, който пуска на пазара. За периода м. март – 30.11.2015 г. са преведени 229,77 лв.  Представени са копия от необходимите счетоводни документи, както и отчет за пуснатите на пазара видове опаковки;  
Извършена е проверка на община Монтана, във връзка с изискванията на ЗУО и осигуряване чистотата на населените места. Проверени са терени и площи в населените места с. Липен, с. Крапчене, с. Стубел, с. Вирове, с. Студено буче и гр. Монтана. При проверката не са констатирани замърсявания със смесени, битови отпадъци на терени в различните населени места и образувани на нови нерегламентирани сметища;
Извършена е проверка по сигнал, препратен от МОСВ за нарушаване условията в издадено комплексно разрешително за обект – Регионално депо за неопасни отпадъци – Монтана, в частта редовно незапръстяване на работен участък от клетка № 2. При проверката е констатирано, че сигналът е неоснователен. Извършва се запръстяване по ежедневен график в маркиран участък. Няма нарушения на условия в издаденото комплексно разрешително. До МОСВ е изпратена информация за предприети действия от страна на РИОСВ и направените констатации;
През отчетния период са извършени проверки във връзка с писмо на кмета на общ. Видин за закриване на нерегламентирани сметища в: с. Цар Симеоново, с. Майор Узуново, с. Кутово, с. Градец, с. Гомотарци, с. Каленик. Констатирано е, че сметищата са закрити и експлоатацията им е преустановена. Населението е информирано срещу подпис за закриване на сметището. 

Биоразнообразие и защитени територии
През месец декември са обработени 93 броя горскостопански програми.
През месец декември са проверени вековни дървета във връзка с изискванията на ЗБР: вековно дърво – черница в землище с. Липен, общ. Монтана; вековно дърво – цер в землище с. Вирове, общ. Монтана - установено е, че двете вековни дървета са във видимо добро състояние без увреждания от човешка намеса и нарушения по заповедта за обявяване. Снети са координати на две вековни дървета в землището на с. Студено буче, общ. Монтана. Констатирано е, че едното вековно дърво е невъзстановимо изсъхнало и трябва да се предприеме процедура от снемането му от регистъра на защитен обект. Другото вековно дърво е във видимо добро състояние без увреждания от човешка намеса и нарушения по заповедта за обявяване. Констатирано е, че вековното дърво - полски бряст в землище на гр. Монтана е във видимо добро състояние без увреждания от човешка намеса и нарушения по заповедта за обявяване. 
             През отчетния период е извършена проверка на защитена местност „Китката“ в землище с. Вирове, общ. Монтана, стопанисвана от ТП ДГС – Монтана, съгласно изискванията на Закона за защитените територии. При проверката се констатира, че в защитената местност, освен констатираните преди 2 години 2 броя изсъхнали ВД няма негативни промени в останалите. Не са констатирани замърсявания и други увреждания от човешка намеса;
            Извършена е проверка на резерват „Чупрене“ буферна зона от страна с. Чупрене, съгласно изискванията на ЗЗТ. При теренната проверка не са констатирани дейности като извършване на сечи, лагеруване, палене на огън и др., които противоречат на режимите, вписани в заповедта за обявяване. 

Превантивна дейност
През месец декември от експертите на направлението са изготвени 12 броя писма за ИП/ПП, неподлежащи на процедура по реда на глава шеста от ЗООС. На седем възложители е указано, че ИП подлежи на преценяване на необходимостта от извършване на ОВОС. Издадени са девет решения за преценяване необходимостта от извършване на ОВОС и две решения за преценяване на необходимостта от екологична оценка. 
През отчетния период са извършени осем проверки за осъществяване на контрол по изпълнение на дейностите по проекти, финансирани от ПУДООС в рамките на кампанията „Чиста околна среда“. При проверките е констатирано, че проектите са реализирани и средствата са усвоени по предназначение.
Извършена е проверка  по отношение правното действие на:
· Решение № МО 33 – ПР/2009 г. за преценяване необходивмостта от ОВОС на ИП „Изграждане на канализационна мрежа, реконструкция на водопреносната мрежа и изграждане на пречиствателна станция за отпадъчни води с. Лехчево, общ. Бойчиновци“ с възложител общ. Бойчиновци. По представено писмо от общ. Бойчиновци е констатирано, че не са предприети никакви действия по реализиране на ИП. Решение № МО 33 – ПР/2009 г. губи правното си действие съгласно разпоредбите на ЗООС, тъй като 5 години от влизането му в сила не е започнатло осъществяването на ИП;  
· Решение № МО 3 – ПР/2009 г. за преценяване необходимостта от ОВОС на ИП „Създаване на трайни насаждения – ябълки на площ от 50 дка със система за капково напояване и закупуване на трактор, пръскачка  и косачка с хербицидна система“ в землището на с. Д. Белотинци, общ. Монтана с възложител Павлин Пантов с. Казичене, общ. Столична. След представяне на необходимата информация от същата е видно, че ИП е реализирано. Техниката не е закупена но са създадени трайни насаждения и е изградено капковото напояване. Представено е и разрешение за ползване на повърхностен воден обект  - р. Шугавица за водовземане със срок на действие до 2019 г. Съгласно разпоредбите на ЗООС, решение № МО 3 – ПР/2009 г. е в сила, тъй като 5 години от издаването му е започнало осъществяването на ИП; 
·  Решение № МО 72 – ПР/2009 г. за преценяване необходимостта от ОВОС на ИП „Преустройство на цех за безалкохолни напитки в цех за производство на електронни компоненти – печатни платки“ в землището на с. Ново село, общ. Ново село с възложител „СУМА“ ООД, гр. Видин. След представяне на необходимата информация от община Ново село е видно, че за ИП е издадено разрешение за строеж от 2009 г, но същото не е реализирано. Съгласно разпоредбите на ЗООС, решение № МО 72 – ПР/2009 г. губи правното си действие, тъй като 5 години от издаването му не е започнато осъществяването на ИП;  
· Решение № МО 28 – ПР/2009 г. за преценяване необходимостта от ОВОС на ИП „Жилищно строителство-къща за гости“ в землището на с. Крапчене - решението губи правното си действие; 
· Решение № МО93 – ПР/2009 г. за преценяване необходимостта от ОВОС на ИП „Изграждане на птицеферма за отглежфане на кокошки носачки с капацитет 1000 бр.“ в землището на с. Долно Белотинци- решението не е изгубило правното си действие.


Химикали
[bookmark: _GoBack]През месец декември са извършени проверки на: 
ЕТ „Р. Николова – Вибрострой 93“, гр. Монтана (обект за дистрибуция на технически газове гр. Монтана), съгласно Закона за защита от вредното въздействие на опасните химични вещества и смеси /ЗЗВВОХВС/. При проверката е констатирано, че на площ от 700 м2  на бетонирана площадка с покривна конструкция се съхраняват в метални палети стоманени бутилки с технически газове. Химичните в-ва и смеси са класифицирани като опасни – физическа опасност, поради съхранението им под налягане. Същите се съхраняват съгласно изискванията, като за различните видове са представени информационни листи за безопасност. В РИОСВ – Монтана е представен инвентаризационен списък на съхраняваните и употребени химични в-ва и смеси..  
 „Теди“ ООД, гр. Монтана (обект в гр. Монтана търговия с торове и препарати за растителна защита), съгласно ЗЗВВОХВС. При проверката е установено, че на площадката в 3 броя склада се съхраняват ПРЗ – склад „Пестициди“, склад „Фунгициди“ и склад „Инсектициди“.  Наличните ПРЗ по видове и количества са подробно описани в представената справка. Същите се съхраняват съгласно изискванията, като за различните видове са представени ИЛБ. Представена е собствена оценка на безопасността на съхранение на ОХВ и смеси.  

